инсталирани, никога не напускат зоната.
 (232)
 Поради това Комисията стигна до заключението, че освобождаването от мита върху вноса на машини и оборудване представлява приходи, от които правителството се е отказало или които не е събрало, по смисъла на член 3, параграф 1, подточка ii) от основния регламент. По отношение на освобождаването от ДДС Комисията отбеляза, че ПИ също се отказва от приходи на държавата, тъй като при нормални условия производителите износители първо биха плащали ДДС на държавата и след това биха го възстановявали от продажбите на вътрешния пазар (53).
 3.4.2.2. Полза
 (233)
 Разследването показа, че машините, използвани в безмитните зони, обикновено се внасят и че веднъж инсталирани, никога не напускат безмитната зона. Следователно митата върху вноса за такива машини в действителност никога не се плащат. По отношение на освобождаването от ДДС върху внесени машини и резервни части Комисията установи, че производителите износители са се ползвали също от предимството за запазване на наличностите на парични средства (54).
 (234)
 С оглед на гореизложеното Комисията следователно счете, че тази схема предоставя полза на производителите износители, тъй като те са поставени в по-благоприятно финансово положение, отколкото биха били в отсъствието на схемата. Всъщност в отсъствието на схемата те биха платили митото и ДДС при вноса на машините и резервните части.
 3.4.2.3. Специфичност
 (235)
 Схемата е специфична, тъй като е достъпна само за определени дружества в зависимост от тяхното равнище на износа и местоположението им в определени географски райони в рамките на компетентността на предоставящия орган, в съответствие с член 4, параграф 2, буква а) и член 4, параграф 3 от основния регламент.
 3.4.3. Заключение
 (236)
 Комисията установи, че чрез набор от мерки ПИ е предоставило подкрепа на промишлеността за производство на биодизел, включително чрез приходи, от които правителството се е отказало по схемата за безмитни зони и чрез освобождаването от мита върху вноса и ДДС на машини и резервни части. ПИ е предоставило полза на получателите, която е специфична, което представлява подлежаща на изравняване субсидия.
 3.4.4. Изчисляване на размера на субсидията
 (237)
 Комисията изчисли ползата за производителите износители, произтичаща от тази схема чрез освобождаването от мита върху вноса за внесените машини, като общия размер на неплатеното мито, отнесен към РП въз основа на полезния живот на активите, за които се отнася митото. По отношение на освобождаването от ДДС върху внесените машини и суровини ползата е била пренебрежимо малка и поради това не е повлияла съществено крайните резултати.
 (238)
 Процентът на субсидиране, установен по отношение на този набор от мерки през разследвания период за производителите износители, е както следва:
 Дружество
 Процент на субсидиране
 PT Ciliandra Perkasa
 0,03 %
 PT Intibenua Perkasatama и PT Musim Mas (Musim Mas Group)
 0,12 %
 PT Pelita Agung Agrindustri и PT Permata Hijau Palm Oleo (Permata Group)
 0,16 %
 PT Wilmar Nabati Indonesia и PT Wilmar Bioenergi Indonesia (Wilmar Group)
 0,11 %
 3.5. Други схеми
 (239)
 В жалбата бяха посочени редица допълнителни субсидии и програми за субсидиране, по-специално чрез приходи, от които правителството се е отказало или които не е събрало, като например облекчения на данъка върху дохода за определени